Urang Marind

Marind (Marind-Anim) Marupokan ciek kalompok etnis atau suku banso yang barasa dari wilayah Papua Selatan, Indonesia. Suku iko pulo lah yang manjadi ciek suku nan paliang gadang maisi bagian ujuang Merauke Indonesia. Suku kalompok urang ko mandiami batang aia Buraka, Bian, Eli, Kumbe, dan Maro. Sacaro administrasinyo masuak ka zona distrik Okaba, Merauke, Kimam, dan Muting.

Sacaro harpia, kato Anim iko bararti 'Laki-laki' dan untuak sabutan padusi iolah 'anum'. Sabagai suku paliang gadang yang ado di Merauke Marind Anim iko juo taridi dari babarapo sub-suku yang diantaro lainnyo iolah Kanum-Anim,Yei-Anim, Yab-Anim, Maklew-Anim, jo Kukari Anim.

Geografis 

Suku Marind hiduik di selatan dari bagian bawah batang aia Digul, timua dari Pulau Yos Sudarso, tarutamo di barat batang aia Maro (area ketek malewati Maro di bagian bawahnyo, tamasuk Merauke). Hari iko daerah yang dihuni oleh urang Marind-anim masuak dalam provinsi Papua di Indonesia.

Kultur 
Pado maso lalu, para urang-urang Marind takenal karano baburu kapalo. Hal iko baraka pado sistim kapicayoan mereka dan takaik jo pambarian namo bayi yang baru lahia. Tangkorak iko diyakini manuruik kapicayoan urang itu manganduang sarupo kakuatan prestise. Baburu kapalo manuruik suku marind indak tamotifasi  dari kanibalisme, tatapi dagiang urang yang alah tewas itu dikonsumsinyo juo.

Kato nan sarupo leluhur, roh, makhluk adolah dema dalam bahaso Marind. Kasamoan dari kato tasabuik yang marujuak ka "setan" adolah basifat insidental. Satiok kaluargo tarui manurunkan tradisi iko. Itu tarutamo tugas dari urang-urang gadanng di kaluargo masiang-masiang. Pangaruah-urang gadang indak barati malampaui kaluargo gadangnyo.

Kabudayaan 
Mangacu ka sistim adat suku Marind suku iko tetat terkenal sabagai banso Pangayau, yang mano kaum laki-laki mampunyo pangaruah dalam sistim sosial. Dalam paradaban lamo, suku iko mangembangkan sandiri pasanjatoannyo yang mano fungsinyo untuak baparang jo baburu. Bantuak busua panah dari buliah jo tombaknyo dari batu jo buluah atau kayu.

Suku marind juo mandisain surang bantuak rumah dan seni ukianyo yang khas, lantainyo badasarkan tanah samo dindiangnyo dari balok kayu yang kokoh, sarato atok tabuek dari daun nipah jo alang-alang.  

Masyarakaik Marind iko juo mampunyo rumah bujang atau gotad, yang diparuntuakkan untuak anak laki-lakinyo.  Disakaliliang rumah gotad badiri atau di kaliliangi samo rumah kaluargo Oram Aha, dan ado juo rumah untuak kaum padusi yang labiah ketek dan konsep iko samakin kental jo tata caro pakawinan yanng ado disitu sabab pakawinan basifat eksogami dan sistim kakarabatan yang patrilineal.

Referensi

Bacaan terkait 

 
 
 
  The title means Sons of the killing father. Stories about demons and headhunting, recorded in New Guinea.
  A fabulous image of warriors with their drums; the man on the left holds an extremely rare type of carved wooden fish totem.

Pautan lua 

 
 
 Marind-anim mythology

Gambar 

  A fabulous image of warriors with their drums; the man on the left holds an extremely rare type of carved wooden fish totem.

Suku banso di Indonesia